କୋହଲି ପ୍ରୋଟୋକଲ୍‌ ଭାଙ୍ଗିଲେ
କୋହଲି ପ୍ରୋଟୋକଲ୍‌ ଭାଙ୍ଗିଲେ
Last updated Aug 2, 2019
Zee News
ସେୟାର
ନୂଆଦିଲ୍ଲୀ: ବିରାଟ କୋହଲିଙ୍କ ବାକ୍‌ ସ୍ବାଧୀନତା ତାଙ୍କୁ ଚର୍ଚାକୁ ଆଣିଛି। ଦୁଇ ଦିନ ତଳେ କୋହଲି କହିଥିଲେ, ରବି ଶାସ୍ତ୍ରୀ ଭାରତୀୟ ଦଳ ପ୍ରଶିକ୍ଷକ ରହିଲେ ମୁଁ ଖୁସି ହେବି। ଏହାକୁ ନେଇ କିନ୍ତୁ ପ୍ରଶାସକଙ୍କ ସମିତି (ସିଓଏ) ଅସନ୍ତୋଷ ପ୍ରକାଶ କରିଛି। ଏହା କରିବା ଫଳରେ ବିରାଟ କୋହଲି ବିସିସିଆଇ ପ୍ରୋଟୋକଲ୍ ଭାଙ୍ଗିଛନ୍ତି ବୋଲି ଉଚ୍ଚତ୍ତମ ନ୍ୟାୟାଳୟଙ୍କ ଦ୍ବାରା ନିଯୁକ୍ତ ଏହି ସମିତି ଅନୁଭବ କରିଛି। ସିଓଏ ଅଧ୍ୟକ୍ଷ ବିନୋଦ ରାଏ କହିଛନ୍ତି, କୋହଲି ଏ ପ୍ରସଙ୍ଗରେ କିଛି କହିବାର ନଥିଲା। ଏହା କେବଳ ତାଙ୍କ ବାକ୍ ସ୍ବାଧୀନତାର ଅଂଶବିଶେଷ। ‘କୋହଲି ଗୋଟିଏ ଗଣତାନ୍ତ୍ରିକ ଦେଶରେ ବାସ କରୁଛନ୍ତି, ସାଧାରଣରେ ଏଭଳି ମତ ପ୍ରଦାନଠାରୁ ତାଙ୍କୁ ରୋକା ଯାଇପାରିବ ନାହିଁ’ ବୋଲି କିନ୍ତୁ ଅନ୍ୟ ଜଣେ ସିଓଏ ସଦସ୍ୟ କହିଛନ୍ତି। ଭାରତୀୟ ଦଳ ମୁଖ୍ୟ ପ୍ରଶିକ୍ଷକ ରବି ଶାସ୍ତ୍ରୀଙ୍କ ସହିତ ବିରାଟ‌‌ କୋହଲିଙ୍କ ସମ୍ପର୍କ ନିବିଡ଼ ଥିବାରୁ ସେ ପୁଣି ପଦ ବଜାୟ ରଖି ପାରନ୍ତି ବୋଲି କଳ୍ପନା ଜଳ୍ପନା ଚାଲିଛି। କିନ୍ତୁ ୩ ଜଣିଆ କ୍ରିକେଟ୍ ଉପଦେଷ୍ଠା ସମିତି (ସିଏସି) ପ୍ରଶିକ୍ଷକ ଚୟନ ସମ୍ପର୍କରେ ଚୂଡାନ୍ତ ନିଷ୍ପତ୍ତି ନେବେ ବୋଲି ସେ ପ୍ରକାଶ କରିଥିଲେ।
ପୂର୍ବବର୍ତ୍ତୀ ଖବର